stanford-oval/wikipedia huggingface dataset:
Ashfield

| Ashfield |
| --- | --- |
 Ashfield
 Koordinaatit: 53°3′N, 1°18′W 
Valtio:  Yhdistynyt kuningaskunta
Osa:  Englanti
Hallintoalue:  Itä-Midlands
Kreivikunta:  Nottinghamshire
Hallinto:  
 – Hallinnon tyyppi:  Hallintopiiri
Piirivaltuusto:  33 paikkaa
Pinta-ala:  
 – Kokonaispinta-ala:  109,56 km²
Väkiluku (2017):  126 164
 – Väestötiheys:  1 152 as./km²
 
 www.ashfield-dc.gov.uk 
Infobox OKVirheellinen NIMI-arvo: 
Ashfield on Englannin hallintopiiri, joka sijaitsee Englannin keskiosassa Nottinghamshiren kreivikunnassa. Vuonna 2017 hallintopiirin asukasluku oli noin 126 000.
Hallintopiiri perustettiin vuonna 1974 yhdistämällä Hucknall, Kirkby-in-Ashfield ja Sutton-in-Ashfield sekä osia Basfordin maalaiskunnasta. Ashfieldin keskusta on Kirkby-in-Ashfield. Hallintopiirillä on pitkät hiilikaivosperinteet, mistä sen nimi myös juontuu.[lähde? ]
Aiheesta muualla

Kuvia tai muita tiedostoja aiheesta Ashfield Wikimedia Commonsissa
Askites

Askites eli askiitti tarkoittaa nesteen kertymistä vatsaonteloon. Tilaa kutsutaan myös nimellä vesivatsa.
Ihmisellä

Askites kehittyy yleensä pitkäaikaisen maksasairauden myöhäiskomplikaationa ja on merkki huonosta ennusteesta. Kuolleisuus on ensimmäisenä vuotena noin 40 prosenttia. Siihen voi olla muitakin syitä, kuten eräät syöpälajit. Esimerkiksi munasarjasyövässä se voi olla ensimmäinen potilaan havaitsema oire.
Eläimillä

Askitesia esiintyy esimerkiksi broilerin poikasilla, jotka kasvavat nopeasti. Askitesin perussyynä on veren hapen niukkuus. Askitesin esiintymiseen vaikuttaa seuraavat: korkeus, ilmanvaihto, hengitysteiden tulehdukset, lämpötila, kasvunopeus, ravinto ja munien säilytys- ja hautomo-olosuhteet. Askitesia esiintyy linnuilla esimerkiksi silloin, kun niiden veressä on vähän happea ja ne korjaavat sen lisäämällä verenvirtausta keuhkoissa sekä nostamalla punaisten verisolujen määrää. Lisääntynyt työ laajentaa sydämen oikeaa puolta, jolloin se myös heikkenee. Sen seurauksena vatsanalueen elimiin kertyy verta ja vatsaonteloon oljenväristä heranestettä.
Atari-liitin

DE-9-liitin
Liittimen kontaktit.
Atari-liitin on Atari 2600:ssa esitelty liitin peliohjaimen liittämiseen, josta tuli de facto teollisuusstandardi lähes kahdeksi vuosikymmeneksi eri valmistajien laitteisiin.
Liitin on 9-pinninen D-liitin (DE-9), joka perustuu ITT Cannonin kehittämään tekniikkaan. Atari muokkasi liitintä poistamalla ulkoisen kehyksen ja käärimällä sen paksumpaan muoviin: myös peukaloilla kiristettävät ruuvit jätettiin pois.
Joystickin lisäksi liittimellä voitiin kytkeä tietokoneeseen hiiri ja valokynä.
Myöhemmin Atari julkaisi 15-pinnisen liittimen.
Liitintä käyttivät muun muassa Atari, 3DO, Sega ja Commodore.
Aiheesta muualla

Atari Joystick Adapter (PDF) (englanniksi)
Aude

Aude (oksitaaniksi Aude) on Ranskan departementti numero 11, joka on nimetty Aude-joen mukaan. Departementti sijaitsee Lounais-Ranskassa, Languedoc-Roussillonin  hallintoalueella, Välimeren rannikolla. Departementti on pinta-alaltaan 6 139 neliökilometriä ja vuonna 2005 siellä eli 337 000 asukasta.
Auden pääkaupunki on Carcassonne. Aude on jaettu edelleen kolmeen arrondissementtiin, 35 kantoniin ja 438 kuntaan.
Aude oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Aude muodostettiin osasta Languedocin provinssia.
Aiheesta muualla

Auden departementin kotisivut (Arkistoitu – Internet Archive) (ranskaksi)
Wikimedia Commonsissa on kuvia tai muita tiedostoja aiheesta .
Antónis Fótsis

| Antónis Fótsis |
| --- | --- |

Henkilötiedot
Koko nimi:  Antónios Fótsis
Syntynyt: 1. huhtikuuta 1981 (ikä 43) Ateena, Kreikka
Kansalaisuus:   Kreikka
Koripalloilija
Pelipaikka:  Iso laitahyökkääjä
Pituus:  209 cm
Paino:  113 kg
NBA-varaus:  48. varaus 2001 (Memphis Grizzlies)
Pelaajaura
Seurajoukkueet
1996–1997 1997–2001 2001–2002 2002–2003 2003–2005 2005–2008 2008–2011 2011–2013 2013–:   Ilisiakos BC  Panathinaikos BC  Memphis Grizzlies  Panathinaikos BC  Real Madrid Baloncesto  Moskovan Dynamo  Panathinaikos BC  Olimpia Milano  Panathinaikos BC
Maajoukkueet
:   Kreikka
Aiheesta muualla
FIBA
| Mitalit> Maa:   Kreikka.Miesten koripallo.MM-kilpailut  | Mitalit> Maa:   Kreikka.Miesten koripallo.MM-kilpailut  | Mitalit> Maa:   Kreikka.Miesten koripallo.MM-kilpailut  | Maa:   Kreikka> Miesten koripallo. |
| --- | --- | --- | --- |
|  Hopeaa | Japani 2006 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Serbia ja Montenegro 2005 |  |  |
|  Pronssia | Puola 2009 |  |  |
Antónios ”Antónis” Fótsis (kreik. Αντώνιος ”Αντώνης” Φώτσης, s. 1. huhtikuuta 1981 Ateena) on kreikkalainen koripalloilija.
Ura

Fótsis aloitti koripallon Ilisiakosin juniorijoukkueissa. Vuonna 1997 hän siirtyi kreikkalaiseen suurseuraan Panathinaikosiin. Joukkueen paidassa hän voitti Euroliigan mestaruuden vuonna 2000.
Vuoden 2001 NBA:n varaustilaisuudessa hänet varattiin numerolla 48. NBA-kaudella 2001–2002 hän teki keskimäärin 3,9 pistettä ja otti 2,2 levypalloa ottelua kohden ja päätti lähteä takaisin Eurooppaan.
Euroopassa Fótsis teki Panathinaikosin kanssa sopimuksen. Vuoden jälkeen hän päätti siirtyä ACB:ssä pelanneen Real Madridin riveihin, jossa hän myös voitti Espanjan mestaruuden. Kahden Espanja-kauden jälkeen Fótsis siirtyi Moskovan Dynamon riveihin, jossa hänellä on edelleen voimassa oleva Euroliigan ottelukohtainen levypalloennätys. Moskovassa ollessaan hän voitti ULEB Eurocupin vuonna 2006 ja teki kahden vuoden jatkosopimuksen. Vuonna 2008 Fótsis siirtyi takaisin Panathinaikosiin. Hän voitti seuran paidassa kaksi Euroliiga-mestaruutta. Kauden 2010–2011 päätteeksi Fótsis siirtyi italialaiseen Olimpia Milanoon.
Aiheesta muualla

Kuvia tai muita tiedostoja aiheesta Antónis Fótsis Wikimedia Commonsissa
Euroliigan pelaajaprofiili (englanniksi)
Basketball-Reference (englanniksi)
Kreikan joukkue – Koripallon EM-kilpailut 2005
4 Papaloukás ·
5 Spanoúlis ·
6 Zísis ·
7 Bouroúsis ·
8 Vasilópoulos ·
9 Fótsis ·
10 Chatzivréttas ·
11 Ntikoúdis ·
12 Tsartsarís ·
13 Diamantídis ·
14 Papadópoulos ·
15 Kakioúzis

Päävalmentaja Giannákis
Kreikan joukkue – Koripallon MM-kilpailut 2006
4 Papaloukás ·
5 Schortsanítis ·
6 Zísis ·
7 Spanoúlis ·
8 Vasilópoulos ·
9 Fótsis ·
10 Chatzivréttas ·
11 Ntikoúdis ·
12 Tsartsarís ·
13 Diamantídis ·
14 Papadópoulos ·
15 Kakioúzis

Päävalmentaja Giannákis
Kreikan joukkue – Koripallon EM-kilpailut 2009
4 Kalampokis ·
5 Bouroúsis ·
6 Zísis ·
7 Spanoúlis ·
8 Calathes ·
9 Fótsis ·
10 Printezis ·
11 Glyniadákis ·
12 Kaimakoglou ·
13 Koufos ·
14 Perperoglou ·
15 Schortsanítis

Päävalmentaja Kazlauskas
Austin Lane Crothers

Austin Lane Crothers (17. toukokuuta 1860 Conowingo, Maryland - 25. toukokuuta 1912) oli yhdysvaltalainen demokraattipoliitikko. Hän oli Marylandin osavaltionkongressin senaattorina vuosina 1898-1901 ja Marylandin kuvernööri vuosina 1908-1912. Kuvernöörikautensa päätyttyä tammikuussa 1912 Crothers vetäytyi politiikasta ja kuoli muutamaa kuukautta myöhemmin. Hänet on haudattu West Nottingham Presbyterian Cemetery -hautausmaalle kotiseudulleen Cecilin piirikuntaan.
Siviiliammatiltaan Crothers oli lakimies. Hän valmistui Marylandin yliopistosta vuonna 1890 ja sai samana vuonna oikeuden lakimiehenä toimimiseen.
At Tafilah

| At Tafilah الطفيلة |
| --- | --- |

 At Tafilah
 Koordinaatit: 30°50′24″N, 35°36′0″E 
Valtio:  Jordania
Kuvernoraatti:  At Tafilah
Väkiluku (2010):  233 236
Infobox OKVirheellinen NIMI-arvo: 
At Tafilah (arab. الطفيلة‎‎) on At Tafilahin kuvernoraatin pääkaupunki läntisessä Jordaniassa. Sen väkiluku oli vuoden 2004 väestönlaskennassa 23 512.
Tammikuussa 1918 brittien tukemat arabikapinalliset voittivat turkkilaisjoukot Tafilahin taistelussa osana alueella ensimmäisen maailmansodan aikana käytyä arabikapinaa. Brittiläinen yhteysupseeri T. E. Lawrence kuvaa taistelua sotamuistelmissaan Seven Pillars of Wisdom (1922).
Axtornan taistelu

Axtornan taistelu käytiin Ruotsissa 20. lokakuuta 1565. Tanskalaisten sotapäällikkö Daniel Rantzau joutui luovuttamaan Varbergin linnoituksen ruotsalaisille 15. syyskuuta 1565 näiden vallattua Ny Varbergin, joka oli tuolloin Skånen toiseksi suurin kaupunki Malmön jälkeen. Rantzau sai tiedon, että voimakas ruotsalainen armeija Jacob Henriksson Hästeskon johtamana lähestyi idästä pakottaakseen hänen joukkonsa siirtymään Falkenbergiin. Rantzau päätti ryhtyä taisteluun heti ruotsalaisten lopetettua marssinsa, jolloin he eivät olleet vielä ehtineet järjestäytyä.
Tanskalaiset voittivat Rantzaun loistavan taktiikan ansiosta. Rantzau sai suuren sotapäällikön maineen tämän taistelun jälkeen. Mutta huolimatta voitosta ja siitä, että tanskalaiset saivat kaapattua ruotsalaisten tykistön, tanskalaiset kärsivät suuret miestappioit, kun taas suuri osa ruotsalaisista ei edes ottanut osaa taisteluun.
Aiheesta muualla

Axtorna-projekti (Arkistoitu – Internet Archive)
Aurtis Whitley

Aurtis Whitley (s. 1. toukokuuta 1977, Malick) on trinidadtobagolainen jalkapalloilija. Keskikentällä pelaava Whitley on edustanut vuodesta 1999 San Juan Jablotehia. Hän on koko uransa pelannut kotimaansa seuroissa lukuun ottamatta kuuden kuukauden jaksoa portugalilaisessa Vitória FC:ssä vuonna 1997.
Whitleyn ensimmäinen maaottelu oli 15. marraskuuta 2000 Panamaa vastaan. Hän pelasi vuoden 2006 MM-kisoissa kaikissa Trinidad ja Tobagon kolmessa ottelussa. Whitley on pelannut 27 maaottelua, joissa on tehnyt yhden maalin (tilanne 20. kesäkuuta 2006).
Lähde

↑  http://fifaworldcup.yahoo.com/06/en/w/player/180653_WHITLEY_Aurtis.html
Trinidad ja Tobagon joukkue – Jalkapallon MM-kilpailut 2006
1 Hislop |
2 Cox |
3 A. John |
4 Andrews |
5 Sancho |
6 Lawrence |
7 Birchall |
8 Gray |
9 Whitley |
10 Latapy |
11 Edwards |
12 Samuel |
13 Glen |
14 S. John |
15 Jones |
16 Wise |
17 Charles |
18 Theobald |
19 Yorke |
20 Scotland |
21 Jack |
22 Ince |
23 Wolfe |
Valmentaja Beenhakker
Aurore Jéan

Aurore Jéan
Aurore Jéan (o.s. Cuinet, s. 25. kesäkuuta 1985 Besançon) on ranskalainen uransa lopettanut maastohiihtäjä, joka edusti seuratasolla Douanes Skieurs Rousselands -seuraa.
Maastohiihdon maailmancupissa Jéan kilpaili ensimmäisen kerran La Clusaz'ssa joulukuussa 2006. Ensimmäisen palkintokorokesijoituksensa Jéan saavutti Sotšissa helmikuussa 2013 oltuaan sprintissä toinen.
Jéan osallistui ensimmäisen kerran aikuisten arvokilpailuihin Liberecin MM-kilpailuissa 2009. Vancouverin olympialaisissa 2010 hän oli neljästoista 30 kilometrin perinteisen hiihtotavan kilpailussa ja kuudes viestissä. Oslon MM-kilpailut 2011 eivät tuoneet hänelle menestystä. Val di Fiemmen MM-kilpailuissa 2013 hän sijoittui yhdistelmäkilpailussa 13:nneksi ja viestissä kuudenneksi. Sotšin olympialaisissa 2014 hän sijoittui viestissä neljänneksi, 30 kilometrin vapaan hiihtotavan yhteislähtökilpailussa kuudenneksi, perinteisen hiihtotavan parisprintissä 11:nneksi ja vapaan hiihtotavan henkilökohtaisessa sprintissä 12:nneksi. Falunin MM-kilpailuissa 2015 Jéan osallistui vain viestiin, jossa Ranska sijoittui kahdeksanneksi. Pyeongchangin olympialaisissa 2018 hän oli vapaan hiihtotavan parisprintissä kahdeksas, viestissä kahdestoista sekä henkilökohtaisilla matkoilla parhaimmillaan 10 kilometrin vapaan hiihtotavan kilpailussa 22:s ja 15 kilometrin yhdistelmähiihdossa 23:s.
Jéan lopetti uransa maastohiihtäjänä keväällä 2018.
Aiheesta muualla

Aurore Jéanin kotisivut (Arkistoitu – Internet Archive)
Avomaankurkku

Avomaankurkku
Avomaankurkku on nimitys, jota käytetään avomaalla kasvavista kurkkulajikkeista. Avomaankurkkuja kasvatetaan myös kasvihuoneissa, sillä niitä on vaikea saada menestymään ulkona Suomen olosuhteissa.
Avomaankurkku on yleensä 10–15 senttimetrin pituinen ja sen kuori on rosoisempi kuin kasvihuonekurkulla.
Viljely

Avomaankurkku vaatii paljon ravinteita. Suomessa se vaatii 3–4 viikon esikasvatuksen lämpimässä, esimerkiksi kasvihuoneessa. Aikaisin keväällä taimet tulee suojata harsolla.
Are

| Are vald |
| --- | --- |
 lippu:  vaakuna
 Aren sijainti Virossa
 Koordinaatit: 58°24′31″N, 24°22′26″E 
Valtio:  Viro
Maakunta:  Pärnumaa
Kunta:  Torin kunta
Hallinto:  
 – Hallinnon tyyppi:  pienkauppala
Pinta-ala:  
 – Kokonaispinta-ala:  159,58 km²
Väkiluku (2010):  1 327
 – Väestötiheys:  8,3 as./km²
 
 www.arevald.ee 
Infobox OKVirheellinen NIMI-arvo: 
Are on pienkauppala (alevik) ja entinen kunta Pärnumaan maakunnassa, Virossa.
Aren kunnan asukasluku oli 1 285 (vuonna 2012), pinta-ala 159,58 neliökilometriä ja asukastiheys 8,3 asukasta neliökilometrillä. Are sijaitsi 18 kilometriä maakuntakeskus Pärnusta Tallinnan suuntaan. Aren kunta itsenäistyi 30. heinäkuuta 1992. Aren kunnan naapureita olivat Halinga, Sauga, Vändra ja Tori.
Kunnassa oli Aren pienkauppala (alevik) ja 11 kylää – Suigu, Niidu, Eavere, Elbu, Kurena, Lepplaane, Parisselja, Pärivere, Murru, Tabria ja Võlla. Kunnassa sijaitsi kaksi koulua: Aren peruskoulu (luokat 1-9) sekä Suigun alakoulu.
Vuoden 2017 kuntauudistuksessa Aren, Saugan ja Torin kunnat sekä Sindin kaupunki yhdistettiin uudeksi Torin kunnaksi. Aren pienkauppala on edelleen pienkauppala.
Aren ystävyyskaupunki oli Alajärvi Etelä-Pohjanmaalla. Aikaisempi ystävyyskunta oli Lehtimäki, joka liittyi Alajärveen vuoden 2009 alusta.
Väestö

Vuonna 2011 Aren kunnassa oli 1 177 asukasta, joista 1 131 (96,1 %) oli virolaisia, 30 (2,5 %) venäläisiä ja 15 (1,3 %) muita kansallisuuksia.
Aiheesta muualla

Kuvia tai muita tiedostoja aiheesta Are Wikimedia Commonsissa
Aren kotisivu (Arkistoitu – Internet Archive)
BAE Morán Valverde

BAE Morán Valverde on ollut kolmen Ecuadorin laivaston aluksen nimenä.
BAE Morán Valverde (D-01), Buckley-luokan hävittäjä, laskettu vesille Yhdysvaltain laivaston USS Enrightina (DE-216), ostettu 1967 nimellä BAE 25 de Julio (E-12), nimetty 1975 Morán Valverdeksi, romutettu 1989
BAE Morán Valverde (FM-02, Leander), Leander-luokan fregatti, laskettu vesille Britannian kuninkaallisen laivaston HMS Danaena (F47), ostettu 1991, poistettu palveluksesta 2008
BAE Morán Valverde (FM-02, Condell), Condell-luokan fregatti, laskettu vesille Chilen laivaston Almirante Lynchinä (PFG-07), ostettu 2008, palveluksessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BAE Morán Valverde”, voi hakea sivunnimihaulla, laajalla sivunnimihaulla tai tekstihaulla.
Andrei Osterman

Andrei Osterman, tuntemattoman tekijän maalaama muotokuva.
Heinrich Johann Friedrich Ostermann (ven. Андре́й Ива́нович Остерма́н, Andrei Ivanovitš Osterman; 9. kesäkuuta (J: 30. toukokuuta) 1686 Bochum, Brandenburgin vaaliruhtinaskunta – 31. toukokuuta (J: 20. toukokuuta) 1747 Berjozovo, Venäjän keisarikunta) oli saksalaissyntyinen Venäjän keisarikunnan palvelukseen asettunut kreivi ja valtiomies, joka johti Venäjän ulkopolitiikkaa usean hallitsijan aikana vuosina 1725–1741 ja oli ajoittain Venäjän hallituksen tosiasiallinen johtaja. Hänen ulkopolitiikkansa perustana oli Venäjän liitto Itävallan kanssa. Osterman syrjäytettiin vuonna 1741 ja vietti loppuikänsä karkotettuna Siperiaan.
Suku ja nuoruus Saksassa

Ostermanin isä ja isoisä olivat luterilaisia pastoreita Saksan Bochumissa, jossa hänen sukunsa tunnetaan vuodesta 1486. Osterman aloitti vuonna 1702 opinnot Jenan yliopistossa, mutta tapettuaan seuraavana vuonna juovuksissa kaksintaistelussa toisen opiskelijan hän pakeni Amsterdamiin Alankomaihin.
Perhe

Ostermanin puolisona oli vuodesta 1721 Marfa Strešneva. Heillä oli kolme poikaa, joista Ivan Osterman toimi diplomaattina ja kohosi 1700-luvun lopulla valtakunnan varakansleriksi ja kansleriksi. Toinen poika Fjodor Osterman oli kenraali Venäjän armeijassa. Ostermanin tytär Anna nai kenraali Matvei Tolstoin, ja heidän poikansa oli kenraali Aleksandr Osterman-Tolstoi.
Aiheesta muualla

Kuvia tai muita tiedostoja aiheesta Andrei Osterman Wikimedia Commonsissa
Arthur Chung

| Raymond Arthur Chung |
| --- | --- |

Guyanan 1. presidentti
 17. maaliskuuta 1970 – 6. lokakuuta 1980  
Edeltäjä:  Edward Victor Luckhoo
Seuraaja:  Forbes Burnham
Henkilötiedot
Syntynyt: 10. tammikuuta 1918 Windsor Forest, Guyana
Kuollut: 23. kesäkuuta 2008 (90 vuotta) Georgetown, Guyana
Puoliso:  Doreen Chung
Raymond Arthur Chung (10. tammikuuta 1918 – 23. kesäkuuta 2008) oli guyanalainen poliitikko ja juristi, joka toimi maansa ensimmäisenä presidenttinä.
Guyanasta tuli tasavalta 23. helmikuuta 1970. Chung toimi tämän jälkeen runsaat kymmenen vuotta tasavallan presidenttinä ennen kuin Forbes Burnham korvasi hänet 1980. Chung oli myös ensimmäinen kiinalaistaustainen (hakka) valtionpäämies Aasian ulkopuolella.
Chung valmistui Modern High Schoolista vuonna 1938. Hän lähti toukokuussa 1945 Brittiläisestä Guyanasta Lontooseen, mutta palasi lokakuussa 1948.
Arthur Collingsworth

Arthur Collingsworth
Arthur J. Collingsworth (28. helmikuuta 1944 – 23. heinäkuuta 2013) oli yhdysvaltalainen kiinteistösijoittaja ja filantrooppi Kaliforniasta. Hänen merkittävä ansionsa on, että kun akateemikko Pekka Jauho sai idean Millennium-teknologiapalkinnosta, hän kannusti sen perustamiseen.
Collingsworth on toiminut muun muassa Youth for Understanding Internationalin kansainvälisen koululaisvaihto-ohjelman varapuheenjohtajana, Tokiossa toimivan YK-yliopiston virkamiehenä, Lontoossa toimivan YK-yliopiston johtajana, lontoolaisen Royal Institute of International Affairs neuvonantajana, Helsingissä toimivan World Institute for Development Economic Researchin neuvontanajana sekä W. K. Kellogg Foundationin neuvonantajana.
Austin Maxi

| Austin Maxi |
| --- | --- |
 Austin Maxi 1750
Valmistustiedot
Valmistaja:  Austin Motor Company British Leyland
Valmistusvuodet:  1969–1981
Muut nimet:  Leyland Maxi
Korimalli:  5-ovinen hatchback
Muotoilija:  Sir Alec Issigonis
Edeltäjä:  Austin A60 Cambridge
Seuraaja:  Austin Maestro
Tekniset tiedot
Mitat
Massa:  978kg
Auto sisältä
Austin Maxi on vuosina 1969–1981 valmistettu 5-ovinen hatchback jota valmisti ensin Austin Motor Company ja myöhemmin British Leyland. Se oli ensimmäinen 5-vaihteinen brittiläinen hatchback.
Aiheesta muualla

Kuvia tai muita tiedostoja aiheesta Austin Maxi Wikimedia Commonsissa
Austin Montego

| Austin Montego |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Austin Rover Group
Konserni:  British Leyland Rover Group
Valmistusvuodet:  1984–1994
Korimalli:  4-ovinen sedan 5-ovinen farmari
Luokka:  D-segmentti
Muotoilija:  Roy Axe
Edeltäjä:  Morris Ital Austin Ambassador MG Magnette (MG-malli)
Seuraaja:  Rover 600-sarja MG ZT (MG-malli)
Teknisesti samankaltaisia:  Austin Maestro
Vetotapa:  etuveto
Austin Montego on brittiläinen keskikokoinen sedan, jota valmisti British Leylandin ja sen seuraajien tytäryhtiö Austin Rover, vuodesta 1984 vuoteen 1994. Montego korvasi Morris Italin, ja näin British Leyland sai modernin kilpailijan Ford Sierralle ja Vauxhall Cavalierille.
Tullessaan markkinoille Montegoa myytiin Austin- ja MG-merkeillä, mutta vuonna 1991 koko mallistoa myytiin Rover-merkin alla.
Montego oli aluksi neliovinen sedan-versio projekti LC10:stä. Austin Maestro oli viisiovinen hatchback-versio. Projekti kuitenkin jakautui, Montegosta tuli projekti LM11 ja Maestrosta LM10. Montego perustui pidennetylle LC10-pohjalevylle. Montegon muotoilu oli täysin erilaista kuin Maestron, sillä Montegon suunnitteli David Bachen sijaan Roy Axe. Montegon ja Maestron  myöhäinen ja alun perin ajateltua suurempi eriyttäminen aiheutti British Leylandin toiminnassa kustannusten nousua, aikataulujen viivästymistä ja kannattavuuden heikkenemistä.
Myöhemmin markkinoille tuli kaksi farmariversiota, joista toinen, Countryman, oli seitsemänpaikkainen. Vuonna 1989 malli sai kevyen kasvojenkohotuksen. Vuonna 1994 Montegon korvasi Rover 600-sarja.
Montego sai brittiläisessä Which?-kuluttajalehdessä hyvin kriittisiä arvioita. Sitä arvosteltiin vikaherkkyydestä, alitehoisesta moottorista, ohjaamomelusta, ajotuntumasta ja ohjauksesta verrattuna sen pääkilpailijoihin Vauxhall Cavalieriin ja Ford Sierraan. Vuonna 1985 myös Honda Accord nousi Montegon ohi Which?-lehden ”Best Buy” -listalle.
Austin Montego Countryman
MG Montego
Rover Montego Countryman
Aiheesta muualla

Kuvia tai muita tiedostoja aiheesta Austin Montego Wikimedia Commonsissa
Balazuc

Balazucin kylä
Balazuc on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 337 asukasta vuoden 1999 väestönlaskennassa. Balazucin pinta-ala on 19 neliökilometriä.
Balazuc on valittu kauneimpien ranskalaiskylien Les Plus Beaux Villages de France -järjestön jäseneksi.
Austin Madaisky

| Austin Madaisky |
| --- | --- |

Henkilötiedot
Syntynyt: 30. tammikuuta 1992 (ikä 32) Surrey, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  84 kg
Seura
Seura:  Springfield Falcons
Sarja:  AHL
Pelinumero:  5
Pelaajaura
Pääsarjaura:  2012–
NHL-varaus:  124. varaus, 2010 Columbus Blue Jackets
Austin Madaisky (s. 30. tammikuuta 1992 Surrey, Brittiläinen Kolumbia) on kanadalainen ammattilaisjääkiekkoilija, joka pelaa tällä hetkellä AHL-seura Springfield Falconsissa, Columbus Blue Jacketsin farmijoukkueessa. Madaisky on Blue Jacketsin vuoden 2010 viidennen kierroksen varaus, numerolla 124.
Ura

Madaisky pelasi vuosina 2008–2012 junioriliiga WHL:ssä. Calgary Hitmen varasi hänet vuonna 2007 numerolla 14. Toisena kautenaan Hitmenissä hänet vaihdettiin Kamloops Blazersiin, jossa hän pelasi vuoteen 2012 asti. Madaisky pelasi vuoden 2010 varaustilaisuutta edeltävässä huippulupausottelussa. WHL-vuosinaan Madaisky teki 238:ssa ottelussa tehot 29+84=113.
Blue Jackets kiinnitti Madaiskyn kolmen vuoden tulokassopimuksella vuonna 2012. Hän on siitä lähtien pelannut Columbuksen farmijoukkueissa, Springfield Falconsissa ja ECHL-liigan Evansville Icemenissä, tekemättä vielä NHL-debyyttiään.
Austin Maestro

| Austin Maestro |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Austin Rover Group
Valmistusvuodet:  1983–1994 (Austin Maestro) 1985–1991 (MG Maestro)
Muut nimet:  MG Maestro
Korimalli:  5-ovinen hatchback 2-ovinen pakettiauto
Luokka:  C-segmentti
Muotoilija:  Ian Beech David Bache
Edeltäjä:  Austin Maxi Austin Allegro MG 1300
Seuraaja:  Rover 200 (toinen sukupolvi) MG ZS
Teknisesti samankaltaisia:  Austin Montego
Vetotapa:  etuveto
Austin Maestro on keskikokoinen 5-ovinen hatchback, jota valmisti ensin British Leylandin tytäryhtiö Austin Rover Group vuodesta 1983 vuoteen 1988, ja sen jälkeen sen seuraaja Rover Group vuoteen 1994 asti. Myös pakettiautoversiota valmistettiin. Autoa ei tuotu Suomeen.
Maestroa valmistettiin Morrisin entisellä tehtaalla Cowleyssa, Oxfordissa. Sitä myytiin aluksi Austin- ja MG-merkeillä. Myöhemmät mallit tunnetaan nimellä Rover Maestro vaikka autoa ei koskaan virallisesti myyty Rover-merkkisenä.
MG Maestro Turbo
Maestrossa British Leyland luopui pitkään kehittelemästään kaasu-nestejousituksesta, joka tunnettiin loppuvaiheessa nimellä Hydragas, ja varusti auton saksalaistyyppisellä kierrejousituksella.
Austin Maestro Van
Maestron lanseeraukseen sisältyi suuria toiveita Britannian autoteollisuuden uudesta tulemisesta modernin perheauton myötä. Autoon oli tarjolla ajotietokone joka puhui näyttelijä Nichola Mackenzien äänellä. Auto oli tilava ja mukava, ja Volkswagenilta hankittu vaihteisto oli paljon parempi kuin mihin Austin-asiakkaat olivat tottuneet. Maestrosta julkaistiin pian sporttinen versio MG Maestro EFI kaksilitraisella moottorilla. Odotuksissa jouduttiin kuitenkin pettymään, sillä British Leylandin työn laatu osoittautui taas kerran huonoksi, auton jo vuonna 1977 lukkoon lyöty muotoilu vaikutti heti alkuun hieman vanhahtavalta, eikä British Leyland kyennyt kilpailemaan Britannian yritysautojen markkinoilla isoja määräalennuksia tarjonneen Fordin ja sen suosikkimallin Escortin kanssa. Maestron muita kilpailijoita olivat Vauxhallin Vauxhall Astra ja Cavalier sekä myöhemmin myös Ford Orion.
Aiheesta muualla

Kuvia tai muita tiedostoja aiheesta Austin Maestro Wikimedia Commonsissa